OpenLLM-France/wikimedia huggingface dataset:
# Shahbaz Bhatti

Clement Shahbaz Bhatti (Lahore, 1968 - Islamabad, 2011). Ministre de Minories del Pakistan del Govern presidit per Asif Ali Zardari de religió cristiana catòlica.

## Vida i Obra política

Fill de missioners cristians de Khushpur, Bhatti va néixer a Lahore el 1968. El seu pare, Jacob Bhatti, va servir en l'exèrcit, i després com a professor, abans d'esdevenir president del consell d'esglésies a Khushpur, Shahbaz Bhatti era solter, tenia quatre germans i una germana.
Durant la seva etapa com a ministre federal, va prendre nombroses mesures en suport de les minories religioses. Aquests van incloure el llançament d'una campanya nacional per promoure l'harmonia interreligiosa, la proposta de legislació per prohibir la incitació a l'odi i la literatura relacionada, es proposà la introducció de la religió comparativa com una matèria curricular, la introducció de quotes per a les minories religioses en llocs de govern i la reserva de quatre escons al Senat per a les minories. Bhatti també va liderar l'organització d'una Consulta Nacional Interreligiós el juliol de 2010, que va reunir els principals líders religiosos de totes les religions de tot Pakistan i va donar lloc a una declaració conjunta contra el terrorisme.

## Mort i reaccions

Fou assassinat el 2 de març de 2011 per islamistes a causa de la seva oposició a la llei de la blasfèmia i la seva defensa d'Asia Bibi. El seu assassinat, perpetrat per militants de Tehrik-i-Taliban, va estar precedit de cinc fàtues demanant la seva mort i amenaces telefòniques de decapitació. Aquestes amenaces no el van fer aturar-lo ni li van fer callar: «la llei de la blasfèmia és una eina de violència contra les minories, especialment contra els cristians» i "em pot costar la vida, però seguiré treballant per modificar una llei que s'usa per saldar assumptes personals ". El compliment del seu deure com a Ministre de Minories i el seu compromís personal en el suport a les víctimes de la intolerància dels islamistes radicals van acabar convertint-lo en un màrtir. La seva mort va ser precedida per la del governador del Panjab, Salmaan Taseer, per idèntics motius.
A la seva mort, El Papa Benet XVI va demanar que l'assassinat de Shahbaz Bhatti "despertes la consciència sobre el compromís de protegir la llibertat de religió". El director de l'Oficina de Premsa del Vaticà, el pare Federico Lombardi, va expressar la seva tristesa i preocupació per "l'acte atroç de violència", i la renovació de la seva proximitat als cristians pakistanesos.

## Referències

* ↑ «Pakistani minister, a Christian, assassinated». Albuquerque Express, 03-03-2011. Arxivat de l'original el 2011-03-08. [Consulta: 3 març 2011].
* ↑ «AAJ News Pakistan Ki Awaz: Federal Minister Shahbaz Bhatti’s profile, 2 març 2011». Arxivat de l'original el 2011-07-23. [Consulta: 11 juny 2012].
* ↑ The Express Tribune, Interfaith conference issues declaration against terror, juliol de 2010
# Campionats del món de ciclocròs de 1995

Els Campionats del món de ciclocròs de 1995 foren la 46a edició dels mundials de la modalitat de ciclocròs i es disputaren el 29 de gener de 1995 a Eschenbach, Sankt Gallen, Suïssa. Foren dues les proves disputades.

## Resultats

| Prova | Or | Plata | Bronze |
| Cursa elit | Dieter Runkel | Richard Groenendaal | Beat Wabel |
| Cursa júnior | Zdeněk Mlynář | Guillaume Benoist | Stefan Bunter |

## Classificacions
### Classificació de la prova elit

| Pos. | Ciclista | País | Temps |
| | Dieter Runkel | Suïssa | 57 min 44 s |
| | Richard Groenendaal | Països Baixos | + 0:37 |
| | Beat Wabel | Suïssa | + 0:57 |
| 4 | Adrie van der Poel | Països Baixos | + 1:18 |
| 5 | Roger Honegger | Suïssa | + 1:26 |
| 6 | Peter Van Santvliet | Bèlgica | + 1:43 |
| 7 | Dominique Arnould | França | + 1:45 |
| 8 | Jan Østergaard | Dinamarca | + 2:01 |
| 9 | Daniele Pontoni | Itàlia | + 2:11 |
| 10 | Emmanuel Magnien | França | + 2:30 |

### Classificació de la prova júnior

| Pos. | Ciclista | País | Temps |
| | Zdeněk Mlynář | Txèquia | 40 min 01 s |
| | Guillaume Benoist | França | + 0:12 |
| | Stefan Bünter | Suïssa | + 0:16 |
| 4 | Miguel Martinez | França | + 0:18 |
| 5 | Pavel Prošek | Txèquia | + 0:31 |
| 6 | Maarten Nijland | Països Baixos | + 0:47 |
| 7 | Patrick Dubacher | Suïssa | + 0:47 |
| 8 | Roger Zweifel | Suïssa | + 0:54 |
| 9 | Robby Pelgrims | Bèlgica | + 0:59 |
| 10 | Fabrizio Dall'Oste | Itàlia | + 1:06 |

## Medaller

| Pos. | País | Or | Plata | Bronze | Total |
| 1 | Suïssa | 1 | 0 | 2 | 3 |
| 2 | Txèquia | 1 | 0 | 0 | 1 |
| 3 | França | 0 | 1 | 0 | 1 |
| 3 | Països Baixos | 0 | 1 | 0 | 1 |

## Referències

* Web de l'UCI
* Resultats a les-sports.info
# Fred Spencer

* No confondre amb el pilot de motociclisme Freddie Spencer
Fred "Freddie" Spencer (Plainfield, 8 d'agost de 1903 - 1 de desembre de 1992) fou un ciclista estatunidenc, professional des del 1925 fins al 1938. Es va especialitzar en les curses de sis dies. El 1990 va entrar al Saló de la Fama del ciclisme estatunidenc.

## Palmarès

* 1925
** Campió dels Estats Units en velocitat
** 1r als Sis dies de Chicago (amb Robert Walthour Jr)
** 1r als Sis dies de Nova York (amb Robert Walthour Jr)
* 1927
** 1r als Sis dies de Nova York (amb Robert Walthour Jr)
* 1928
** Campió dels Estats Units en velocitat
** 1r als Sis dies de Nova York (amb Franco Giorgetti)
* 1929
** Campió dels Estats Units en velocitat
* 1932
** 1r als Sis dies de Nova York (amb William Peden)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Dírbia

Dírbia o país dels dirbes (Dyrbae) era una entitat de la Pèrsia aquemènida, una satrapia menor dins la satrapia de Sogdiana (que al seu torn era una de les que formaven la gran satrapia de Bactriana). Els dirbes vivien suposadament al modern Badakhxan; al nord i nord-oest el límit devia ser el riu Pyandzh i a l'est i sud limitava amb Bactriana i Gandhara. Cir II el Gran va nomenar Espitaces, fill d'Espitàmenes, com a sàtrapa. El seu territori inicial no era el que després van ocupar els dirbes a l'est de la mar Càspia (que no va ser conquerit mai per Cir).

## Referències

* ↑ «Achaemenid Satrapies» (en anglès). Encyclopaedia Iranica. [Consulta: 18 octubre 2013].
# Kapiruha

Kapiruha fou una ciutat de l'Imperi Hitita, al nord d'Hattusa, que fou saquejada pels kashka després del 1400 aC sota el regnat d'Arnuwandas I.

## Referències

* ↑ Cammarosano, Michele. Hittite Local Cults (en anglès). SBL Press, 2018-10-19. ISBN 9780884143147.
# Kapišová

Kapišová és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1548.
# Kaloula pulchra

Kaloula pulchra és una espècie de granota que viu en una àmplia zona del sud-est asiàtic, des de l'est de l'Índia al sud de la Xina i a Indonèsia, i ha estat introduïda a les Filipines. A la seva àrea se la troba sovint saltant als jardins i fins i tot a dins de les cases, mentre caça insectes.
Té el dors marró fosc amb una llarga banda rosa a cada costat, que va de l'ull fins a l'engonal, tot i que aquesta coloració presenta variacions, de manera que algunes arriben a ser gairebé totes de color gerd amb només una franja marró al dors i taques marrons a les potes.

## Referències

* 1 2 Cochran, Doris M. Los anfibios. Barcelona: Seix Barral, 1961, pags. 183-184.
* Kuangyang et al (2004). Kaloula pulchra. Llista Vermella de la UICN, Unió Internacional per a la Conservació de la Natura, 2006. Consultat el 2 de febrer del 2008 (en anglès).
# Khasso-Wolof

Khasso-Wolof fou una entitat administrativa creada el 1880 dins la colònia del Senegal; va existir fins al 1892.
La van formar els regnes wòlof i els regnes del Khasso, la major parte dels khassonkés i un dels malinkés (de fet els malinkés i els khassonkés són identics) i la part de Kaarta conquerida el 1878 i que principalment incloïa el regne de Logo.

## Referències

* A. S. Kanya-Forstner, The Conquest of the Western Sudan. Cambridge University Press, (1969), pp. 57-59
# José Miguel Morales Martínez

José Miguel Morales Martínez (Barcelona, 26 de desembre de 1976) és un exfutbolista català, que jugava en la demarcació de porter.

## Trajectòria

Morales es va iniciar al futbol base de la UDA Gramenet i després va passar a la CF Damm en etapa juvenil, per tornar novament a l'equip colomenc. També va jugar al Torre Baró, a Primera Territorial, aconseguint un ascens a Preferent. A Tercera, va jugar al Santboià, al CE Mataró (equip amb el qual va pujar a Segona B i posteriorment al Terrassa FC, amb el qual va disputar vuit temporades, tres de les quals a Segona A, i on va assolir la capitania de l'equip. Des de 2008 és el porter titular del UE Sant Andreu, a Segona B.
Va debutar amb la selecció catalana davant de la Xina el 28 de desembre de 2002, jugant també contra Argentina el 2004, País Basc el 2007, i Colòmbia el 2008.

## Palmarès

* 3 Copes Catalunya: 2001-02, 2002-03 i 2008-09.

## Referències

* 1 2 3 Ángel Cárdenas. «El Personatge: Morales, porter del Terrassa FC». Terrassa: Mundo Deportivo, 02-10-2007. [Consulta: 4 octubre 2011].
* ↑ «[http://hemeroteca.elmundodeportivo.es/preview/2007/10/02/pagina-31/519559/pdf.html Morales és l'únic fix d'Álvarez]» (en castellà). Mundo Deportivo, 05-03-2003. [Consulta: 4 octubre 2011].
* ↑ «[http://hemeroteca.elmundodeportivo.es/preview/2002/12/29/pagina-4/1534883/pdf.html Guardiola capitanea otra victoria de Catalunya]» (en castellà). Mundo Deportivo, 29-12-2002. [Consulta: 4 octubre 2011].
* ↑ «[http://hemeroteca.elmundodeportivo.es/preview/2007/10/02/pagina-29/796671/pdf.html Pichi Alonso da la lista de convocados contra Argentina]» (en castellà). Mundo Deportivo, 24-12-2004. [Consulta: 4 octubre 2011].
* ↑ «Gratacós tira con bala en su adiós» (en castellà). Mundo Deportivo, 29-12-2008. [Consulta: 4 octubre 2011].

## Enllaços externs

* «Estadístiques de José Miguel Morales» (en anglès). transfermarkt.co.uk. [Consulta: 4 octubre 2011].
* «Trajectòria de Morales» (en castellà). bdfutbol.com. [Consulta: 4 octubre 2011].
# Kärcher

Alfred Kärcher GmbH & Co. KG és un fabricant alemany de sistemes de neteja, popular per les seves netejadores a pressió. L'empresa està controlada per la família Kärcher i té la seu a Winnenden, prop de Stuttgart. Està representada en 160 països i té 38 filials en tot el món, que venen equipament comercial per a la neteja així com equipament per al consumidor privat. La filial espanyola de Kärcher té la seu a Granollers, al Vallès Oriental. En alguns països com Alemanya, Regne Unit, França, Polònia o Mèxic, Kärcher és també un terme d'ús col·loquial emprat com a sinònim de sistemes de neteja que utilitzen aigua a alta pressió. Kärcher també utilitza la seva experiència per a diversos projectes de restauració de monuments culturals, com la Porta de Brandenburg de Berlín (Alemanya), o el Mont Rushmore (Estats Units).
L'inventor Alfred Kärcher, originari de Baden-Württemberg, funda la companyia el 1935. Inicialment, Kärcher es va especialitzar en el disseny d'elements de calefacció industrial submergibles, com per exemple fusionadores de sal que s'escalfaven amb escalfadors d'immersió. Després d'un gran nombre d'experiments, van produir un forn de calcinació per aliatges.

## Referències

* ↑ Avery, Gayle. Leadership for Sustainable Futures (en anglès). Edward Elgar Publishing, 2005, p. 48. ISBN 9781845425494.
* ↑ Young Won Park, Paul Hong. Creative Innovative Firms from Japan (en anglès). Springer, 2019, p. 80. ISBN 9789811316814.

## Enllaços externs

* Kärcher - Lloc web oficial
* Plana web oficial Espanya
# Juan Ruiz Olazarán

Juan Ruiz Olazarán (Santander, Cantàbria, 3 de febrer de 1901 – Mèxic, 31 de març de 1996) va ser un polític espanyol, president de la Diputació Provincial de Santander durant el transcurs de la Guerra Civil espanyola com a membre del PSOE integrat en la coalició del Front Popular entre el 17 d'agost de 1936 i finals del mateix mes de 1937.

## Biografia

Va néixer en el si d'una família d'11 fills. Cambrer de professió, fou un membre destacat del Partit Socialista Obrer Espanyol a Cantàbria.
Del 17 d'agost de 1936 fins a l'1 de febrer de 1937 va presidir la Diputació provincial de Santander. El dia 8 de febrer es va estendre acta de constitució del Consell Interprovincial de Santander, Palència i Burgos, veritable òrgan d'autogovern regional que presidí ell mateix. En constituir-se el Consell, va quedar dissolta la Comissió Gestora Provincial, assumint aquest les competències de la Diputació Provincial.
Després de la caiguda de Bilbao i el seu Cinturó de Ferro, en juny de 1937, forma part de la Junta Delegada del Nord amb seu a Santander. Quan cau Santander en mans de les tropes italianes, es trasllada a Gijón i després a Bordeus (França). Des d'allí passa a València. És nomenat director general de l'Administració Local i després Director General de Seguretat, del que dimiteix per discrepàncies amb Juan Negrín.
En concloure la Guerra Civil, marxa a França on fou internat en el camp de concentració d'Argelers d'on es va escapar al cap de quatre mesos per reunir-se a Bordeus amb la seva esposa i familiars. En juny de 1939, va assumir el càrrec de cap del SERE a Perpinyà d'ajuda als refugiats i reclosos en camps de concentració. El 5 de setembre va ser arrestat per la policia al domicili social de la SERE amb el pretext de l'organització d'activitats comunistes i Olazarán fou empresonat i incomunicat. El diputat socialista de la regió en va gestionar la sortida de la presó.
A Saint-Nazaire (Loira Atlàntic) va embarcar a Santo Domingo en el France on va arribar el 12 de desembre de 1939. Després de quatre mesos va marxar a Cuba i posteriorment, en 1940, a Mèxic.
A Mèxic va presidir la Junta d'Auxili als Republicans Espanyols (JARE), per atendre als exiliats, l'Agrupació Socialista entre 1946 i 1951, va ser membre d'UGT i va fundar la "Benéfica Hispana", una Mútua d'inspiració socialista.
Professionalment es va dedicar al món editorial, fundant l'empresa Offset Hispano S.A., i creant en 1954 l'Asociación d'Industriales Litógrafos i que, anys més tard, va donar lloc a la Unión de Industriales Litógrafos de Mèxic. Per això va acudir en 1963 al congrés de la Confederació de l'Organització Internacional del Treball en representació dels empresaris mexicans. Va ser director, també de la revista Transformación, òrgan d'expressió de la societat.
Va tornar en diverses ocasions a Espanya des de 1977, però arrelat a través dels seus fills a Mèxic, va morir allí el 23 de març de 1999.

## Referències

* ↑ Cuatro derroteros militares de la guerra civil en Cantabria Treball sobre la Guerra Civil a Cantàbria, escrit per Enrique Gudín de la Lama i Jesús Gutiérrez Flores.
# Juan Rosa Junquera

Juan Rosa Junquera (Jerez de la Frontera, Cadis, 5 de novembre de 1968), és un exjugador de bàsquet espanyol. Amb una alçada de 2,06 metres, la seva posició en la pista era la d'aler.

## Carrera esportiva

Juan Rosa és un jugador format al planter del Joventut de Badalona. La temporada 1986-87 va fer el salt al primer equip del Ron Negrita Joventut, a la lliga ACB. Va jugar tres temporades a Badalona, en les que va guanyar dues Copes Príncep d'Astúries i va ser subcampió d'una Recopa d'Europa. La temporada 89-90 va fitxar pel Valvi Girona, club en el que va jugar fins al 1995, amb l'excepció de la temporada 93-94 que la va disputar al Baloncesto Murcia. Després d'estar un any a EBA, degut a les lesions, jugant amb l'equip d'Hortalizas El Ejido, va fitxar pel Breogán Lugo de LEB primer, on va estar dues temporades, i pel CB Los Barrios després, també de LEB, on va estar quatre anys abans de retirar-se.

## Referències

* ↑ Juan Rosa Junquera jugador a l'ACB

## Enllaços externs

* Juan Rosa: Un ‘matador’ que busca trabajo
# Juan Bautista Sacasa

Juan Bautista Sacasa Sacasa (nascut en León en 1874 i mort en 1946 en Los Angeles, Califòrnia) va ser president de Nicaragua entre 1933 i 1936.
Era fill del president Roberto Sacasa y Sarria i d'Ángela Sacasa Quadra. Va ser professor i degà a la Universitat de León. Casat amb María Argüello Manning, amb qui va tenir quatre fills, Maruca, Carlos, Roberto i Gloria.
Quan va ser elegit president en 1932, va aconseguir que les tropes nord-americanes abandonessin la seva intervenció a Nicaragua. Per pressions de l'ambaixador nord-americà, va nomenar cap de la Guàrdia Nacional - GN - a Anastasio Somoza García, casat amb la seva neboda Salvadora Debayle Sacasa (els qui serien pares del dictador Anastasio Somoza Debayle). Va signar un conveni de pau amb el general Augusto César Sandino el 21 de febrer de 1934, després d'un sopar en el palau presidencial de la Loma de Tiscapa. Aquesta mateixa nit Sandino va ser assassinat.
Dos anys després, en 1936, Sacasa es va veure obligat a deixar la presidència, després d'un cop d'estat perpetrat per Somoza García, qui es va convertir en dictador de Nicaragua.
# Panické Dravce

Panické Dravce és un poble i municipi d'Eslovàquia. Es troba a la regió de Banská Bystrica. La primera menció escrita de la vila es remunta al 1573.

## Referències

* ↑ «Banskobystrický kraj (Slovakia): Districts, Towns and Municipalities - Population Statistics, Charts and Map». [Consulta: 6 gener 2022].
* ↑ «Obec Panické Dravce | Oficiálne stránky obce | História». [Consulta: 6 gener 2022].
# Parisades I

Parisades o Perisades (en llatí Paerisades, en grec antic Παιρισάδης) va ser un rei del Bòsfor Cimmeri.
Era fill de Leucó del Bòsfor i va succeir al seu germà Espàrtoc II en una data entre el 348 aC i el 339 aC, amb el que abans havia regnat conjuntament. Va regnar uns 38 anys potser fins al 311 aC. Poques coses es coneixen del seu regnat però consta que circa el 333 aC va estar en guerra contra els escites de la frontera del regne. Va ser amic dels atenencs, amistat iniciada pel seu pare Leucó. Era tan estimat pels seus súbdits, que a la seva mort, després d'un regnat suau i equitatiu, va rebre honors divins, segons diu Estrabó.
Va deixar tres fills, Sàtir (que va regnar amb el nom de Sàtir II), Eumel i Pritanis, i tots tres van ser reis.

## Referències

* ↑ Smith, William (ed.). «Pareisades». A Dictionary of Greek and Roman biography and mythology. [Consulta: 24 desembre 2020].
# Severiano Goiburu Lopetegui

Severiano Goiburu Lopetegui, també conegut com a Seve Goiburu, (Pamplona, 8 de novembre de 1906 - Pamplona, 31 de juliol de 1982) fou un futbolista navarrès dels anys 1920 i 1930 i posteriorment entrenador.

## Trajectòria

Després de jugar pel Racing de Madrid i la Gimnástica Española fou fitxat pel CA Osasuna, club on arribà a ser internacional amb la selecció espanyola. El 1929 fitxà pel FC Barcelona on jugà durant cinc temporades i el 1934 pel València CF on romangué fins al 1941. Durant la Guerra Civil jugà breument a l'Espanyol. Amb la selecció espanyol disputà 12 partits en els quals marcà 5 gols. També fou breument entrenador del Reial Múrcia, Alacant CF i CA Montemar.
Acabada la seva trajectòria al món del futbol es dedicà a la pilota basca, en les modalitats de cistella i pala. Arribà a proclamar-se campió d'Espanya en pala i pala curta el 1945 i el 1946.

## Palmarès
### FC Barcelona

* Campionat de Catalunya de futbol:
** 1929-30, 1930-31, 1931-32

### València CF

* Copa espanyola:
** 1940-41

## Referències

* ↑ Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «El futbol español de luto». Mundo Deportivo, 01-08-1982.
* ↑ «Severiano Goiburu Lopetegui». sportec.es. [Consulta: 2 novembre 2011].
* ↑ «El Barcelona inaugura la temporada el 15 de Septiembre, probablemente con el Europa debutando Seve Goiburu». Mundo Deportivo, 30-08-1929.
* ↑ «El Valencia parece que se opone al fichaje de Goiburu y Alepuz por el Español». Mundo Deportivo, 22-10-1937.
* ↑ «Movimiento de jugadores». La Vanguardia, 23-10-1937.
* 1 2 «GOIBURU LOPETEGUI, Severiano». Gran Enciclopèdia Navarra. [Consulta: 2 novembre 2011].

## Enllaços externs

* Fitxa a bdfutbol
* Fitxa a ciberche Arxivat 2015-02-02 a Wayback Machine.
# Campionats del món de ciclocròs de 1998

Els Campionats del món de ciclocròs de 1998 foren la 49a edició dels mundials de la modalitat de ciclocròs i es disputaren el 31 de gener i l'1 de febrer de 1998 a Middelfart, Dinamarca Meridional, Dinamarca. Foren tres les proves disputades.

## Resultats

| Prova | Or | Plata | Bronze |
| Cursa elit | Mario De Clercq | Erwin Vervecken | Henrik Djernis |
| Cursa sub-23 | Sven Nys | Bart Wellens | Petr Dlask |
| Cursa júnior | Michael Baumgartner | Stefano Toffoletti | Davy Commeyne |

## Classificacions
### Classificació de la prova elit

| Pos. | Ciclista | País | Temps |
| | Mario De Clercq | Bèlgica | 1:04:06 |
| | Erwin Vervecken | Bèlgica | + 1:04 |
| | Henrik Djernis | Dinamarca | + 1:07 |
| 4. | Daniele Pontoni | Itàlia | + 1.07 |
| 5. | Radomír Šimůnek sr. | Txèquia | + 1.19 |
| 6. | Emmanuel Magnien | França | + 1.23 |
| 7. | Dieter Runkel | Suïssa | + 1.55 |
| 8. | Christophe Mengin | França | + 1.55 |
| 9. | Richard Groenendaal | Països Baixos | + 2.28 |
| 10. | Beat Wabel | Suïssa | + 2.31 |

### Classificació de la prova sub-23

| Pos. | Ciclista | País | Temps |
| | Sven Nys | Bèlgica | 52.14 |
| | Bart Wellens | Bèlgica | + 0.24 |
| | Petr Dlask | Txèquia | + 0.29 |
| 4 | Klaus Nielsen | Dinamarca | + 0.45 |
| 5 | Giullaume Benoist | França | + 0.47 |
| 6 | Pavel Prošek | Txèquia | + 0.59 |
| 7 | Maarten Nijland | Països Baixos | + 1.08 |
| 8 | Raymond Lubberman | Països Baixos | + 1.10 |
| 9 | Fabrizio Dall'Oste | Itàlia | + 1.12 |
| 10 | Timothy Johnson | Estats Units | m.t. |

### Classificació de la prova júnior

| Pos. | Ciclista | País | Temps |
| | Michael Baumgarter | Suïssa | 38.56 |
| | Stefano Toffoletti | Itàlia | + 0.03 |
| | Davy Commeyne | Bèlgica | m.t. |
| 4 | Martin Ocásek | Txèquia | + 0.05 |
| 5 | Sven Vanthourenhout | Bèlgica | + 0.09 |
| 6 | Björn Schröder | Alemanya | m.t. |
| 7 | Tilo Schüler | Alemanya | + 0.16 |
| 8 | Tomáš Trunschka | Txèquia | m.t. |
| 9 | Pavel Bartos | Txèquia | m.t. |
| 10 | Grégory Rast | Suïssa | m.t. |

## Medaller

| Pos. | País | Or | Plata | Bronze | Total |
| 1 | Bèlgica | 2 | 2 | 1 | 5 |
| 2 | Suïssa | 1 | 0 | 0 | 1 |
| 3 | Itàlia | 0 | 1 | 0 | 1 |
| 4 | Dinamarca | 0 | 0 | 1 | 1 |
| 4 | Txèquia | 0 | 0 | 1 | 1 |

## Referències

* Web de l'UCI
* Resultats a les-sports.info
# GBH

GBH té els següents significats:
* Partit de la Llibertat de Beth-Nahrain (del seu nom en arameu Gabo d'Hirutho d'Beth-Nahrain), partit polític assiri històric de l'Iraq
* GBH (grup) (de l'acrònim en anglès de Grievous Bodily Harm), banda britànica d'hardcore punk
* gbh també és el codi ISO 639-3 del defi, llengua dels defis de Benín
# Ieguerukhai

Ieguerukhai - Егерухай (rus) - és un aül de la República d'Adiguèsia, a Rússia. Es troba a la vora esquerra del riu Labà, a 15 km al nord de Koixekhabl i a 50 km al nord-est de Maikop, la capital de la república.
Pertany a aquest municipi el khútor de Sókolov.
# Schoenocaulon

Schoenocaulon és un gènere de plantes que conté unes 26 espècies.. Són plantes natives principalment d'Amèrica del Nord, des del sud dels Estats Units fins al Perú. Pertany a la família Melanthiaceae.

## Algunes espècies

* Schoenocaulon calcicola
* Schoenocaulon caucifolium
* Schoenocaulon comatum
* Schoenocaulon officinale sabadilla

## Referències

* ↑ Zomlefer, W.B. and W.S. Judd. Systematic Botany (2008), 33(1): pp. 117–124
# Schoenobiodes

Schoenobiodes és un gènere d'arnes de la família Crambidae.

## Taxonomia

* Schoenobiodes lanceolata (Roepke, 1943)
* Schoenobiodes strata (Schultze, 1907)

## Referències

* ↑ «GlobIZ search». Global Information System on Pyraloidea. [Consulta: 8 febrer 2019].